Nyeste Skilderie af Kiøbenhavn, 1825-05-07
Den berømte Englænder John Bowring, Esquire, har givet en kort Oversigt over de spanske Fængslers Tilstand, og over de Forbedringer, som under Cortes Regjering heri, som i saa mange andre Hensyn, bleve iværksatte, og hvoraf her optages følgende: J Jnqvisitionens Tider var de spanske Fængslers Tilstand virkelig gyselig, og jeg kan endnu stedse ikke forklare mig, hvorledes menneskelige Væsener kunde være saa ugudelige, saa ubarmhiertige og grusomme, at bestemme disse frygtelige Huller, disse ved Fugtighed og Ureenlighed med stærk forpæstet Luft opfyldte underjordiske Grave, til deres Medmenneskers Opholdsted. J Madrid har jeg seet Zeller, hvorfra Fangerne udkom aldeles blinde og uden mindste Haab om, igjen nogensinde at erholde deres Syn. Andre vare i en saadan Tilstand, at deres Legeme ikke kunde blive i nogen naturlig Stilling, hverken siddende, staaende, knælende eller liggende. Uagtet utallige gruelige Exempler staae for mig, vil jeg kun omtale tvende Mænds Lidelser, som sildigere kom til at beklæde betydelige Roller i dette Land. Den ene af disse Herrer forsikkrede mig, at han i de første tre Dage af sit Fangenskab, for at fordrive sig den dræbende Kiedsomhed, foretog sig at dræbe og tælle Utøiet, og at han paa denne Maade ikke talte mindre end 30,000. Den Anden fortalte mig, at hans Lintøi, da det blev ham tilladt at skifte samme, var gjennemtrængt af en saa pestartet Luft, at end- og de fattigste Folk vægrede sig ved, at modtage samme til Vadskning, uagtet han bød dem en meget høi Betaling. Sandelig, ingen Lidelser, kunne vel sættes i Sammenligning med dem, som en ulykkelig Fange i de spanske Fængsler forhen havde at udstaae. Jndspærret i et smudsig, fugtigt og nøgent Fængsel, belæsset med tunge Lænker, ikke i Besiddelse af nogen Bog, til om Dagen at opmuntre og trøste den nedbøiede Aand; berøvet en Haandfuld Straae, ja end ikke i Besiddelse af et eneste Halmstraae til at kunne nedlægge sit af slet og utilstrækkelig Kost udmattede og henvisnede Legeme, udelukket fra al Samqvem med følende og medlidende Sjele, omgivet af Mennesker, hvis Hjerter ere saa kolde og haarde, som Fængslets Steenmure; - hvilken Stilling kan være frygteligere end hans - - Efter Constitutionens Gjenoprettelse beskjeftigede Cortes sig med Fængslernes Forbedring, og udnævnte en Committee, som skulde undersøge sammes Beskaffenhed. Af den Beretning, som denne Committee forelagde Cortes, er følgende et Uddrag. Spaniens Fængsler, isærdeleshed de i Madrid, ere frygtelige Huller, hvori det er aldeles umueligt, længe at beholde Sundhed og Liv. Det vilde være en uudslettelig Skiendsel for Menneskeheden, endnu i det 19de Aarhundrede at taale disse qvalfulde Boliger. Mørke Huller, uden Lys eller Luft, finder man i begge Fængslerne i Madrid, saavel i Cortes som Villa-Fængslet. Slette og utilstrækkelige Levnetsmidler rækkes de Fangne, som maaskee ere fordømte til at tilbringe hele Aar i aldeles Mørke og i en forpestet Luft, under Lænkernes Rasen. Og nu den Mængde Utøi, som piner og plager den Ulykkelige, der kun er skjult med halvopraadnede Pialter, og som bedækker alle Væggene i hans jammerfulde Opholdsted. Deres Skjebne, som boe oppe i Gaardene, er neppe bedre. Om Dagen udsatte for Aarstidernes Foranderlighed og Jndvirkning, mishandlet af Opvarterne, truede med Forbandelser, og Spot, uden Beskjeftigelse og kjede af Livet, lide de Helvede paa Jorden. Om Natten indsperrede i deres mørke Fængsler og plagede af en Mængde uhyre store Rotter, som berøve dem deres allerede faa Levnetsmidler og forstyrre deres længselsfuld ventede Søvn, er deres Tilstand endnu skrækkeligere; og saaledes bringer den Tid, som skienker alle andre Skabninger Trøst og Ro, kun over dem ny Elendighed og forøgede Plager. Saa mørke og usunde ere ligeledes Fængslerne i hele Kongeriget. J Andalusien er ikke et eneste Fængsel, som Menneskeheden vilde kunne billige. Af 2285 Steder i Valladolids District, have kun 167 sikkre og sunde Fængsler, saa at 2118 Steder have intet egentligt Fængsel, eller dog kun høist usunde og usikkre, som ikke engang til deres Vedligeholdelse besidde nogetsomhelst Fond. J Grenada gives der kun 22 taalelige Fængsler, saa at kun 491 kunne regnes til de mindre og usunde, og maa underholdes blot ved milde Bidrag. Fængslerne i Gallizien ere i den sletteste Tilstand.